มันนี่ทูเดย์
นายปรีดี ดาวฉาย กรรมการผู้จัดการธนาคารกสิกรไทย กล่าวว่า ธนาคารกสิกรไทย เสนอขายหุ้นกู้สกุลเงินเหรียญสหรัฐ
1 ต.ค. 2559

กสิกรไทยขายหุ้นกู้ 400 ล้านเหรียญ
นายปรีดี ดาวฉาย กรรมการผู้จัดการธนาคารกสิกรไทย กล่าวว่า ธนาคารกสิกรไทย เสนอขายหุ้นกู้สกุลเงินเหรียญสหรัฐ แบบไม่มีหลักประกันไม่ด้อยสิทธิ จำนวน 400 ล้านเหรียญสหรัฐ อายุ 5 ปี 6 เดือน อัตราดอกเบี้ย 2.375% ต่อปี จ่ายดอกเบี้ยทุก 6 เดือน ครบกำหนดไถ่ถอนปี 2565เสนอขายให้แก่นักลงทุนสถาบันในต่างประเทศ หุ้นกู้ที่ออกครั้งนี้เพื่อรองรับการเติบโตของสินเชื่อสกุลเงินตราต่างประเทศ และเสริมสร้างเสถียรภาพด้านสภาพคล่องสกุลเงินตราต่างประเทศของธนาคารให้แข็งแกร่งอย่างต่อเนื่อง 
ประกันพร้อมจ่ายสินไหมประกันข้าว
นายอานนท์ วังวสุ นายกสมาคมประกันวินาศภัยไทย เปิดเผยว่า สมาคมประกันวินาศภัยไทย พร้อมจ่ายค่าสินไหมทดแทนแก่ชาวนาที่ทำประกันภัยข้าวนาปีในเขตพื้นที่การประกาศภัยพิบัติของรัฐ ที่ได้รับความเสียหายจากภัยน้ำท่วมและภัยธรรมชาติอื่นๆ โดยใช้ระบบออนไลน์เคลม แอพพลิเคชั่น “มะลิ” ช่วยให้เกษตรกร และธนาคารเพื่อการเกษตรและสหกรณ์การเกษตร (ธ.ก.ส.) ตรวจสอบสถานะการประกันภัย และสถานะการจ่ายค่าสินไหมทดแทนได้ง่ายและรวดเร็ว ผ่านโทรศัพท์มือถือได้ที่ rice.tgia.org ตลอด 24 ชั่วโมง